Държавен вестник, бр. 55, 2006 г., стр. 38

С Т Р .  38
Д Ъ Р Ж А В Е Н   В Е С Т Н И К
Б Р О Й  55
Съединените щати. За тези дейности не се
изисква да се събират или плащат данъци или
други такси за дейностите, свързани с функ-
ционирането им.
3. Военните власти на Съединените щати ус-
тановяват подходящи мерки, за да предотвратят
продажбата на стоки и имущество, внесени или
придобити на територията на Република Бълга-
рия, от организациите по смисъла на параграф 1
на този член, на лица, които не са оправомоще-
ни да ползват услугите на тези обекти.
4. Подробностите относно прилагането на
този член ще бъдат уредени в споразумение по
прилагането на това споразумение.
Член XXIV
Военни пощенски служби
1. Съединените щати могат да създават,
поддържат и обслужват военни пощенски
служби за ползване от силата, нейните члено-
ве и цивилния компонент, изпълнителите по
договори със Съединените щати, служители-
те на изпълнители по договори със Съедине-
ните щати, техните зависими лица и пенсио-
нирани членове на въоръжените сили на Съе-
динените щати.
2. Кореспонденция, изпратена чрез такива
военни пощенски служби, може да бъде с по-
щенски марки на Съединените щати.
3. Служебната поща на силата не подлежи
на претърсване или изземване от българските
власти.
Член XXV
Валута и обмен
1. Военните власти на Съединените щати
имат право да внасят, изнасят и използват в
съответствие с българското законодателство
валута на Съединените щати или инструменти,
деноминирани във валутата на Съединените
щати, в неограничени количества при спазване
на реда и условията на българското законода-
телство относно декларирането на количества-
та валути.
2. Военните власти на Съединените щати
могат да разпределят към или да обменят за
сметка на членовете на силата, цивилния ком-
понент и зависимите лица валута на или инст-
рументи, деноминирани във валутата на:
(а) Съединените щати;
(б) Република България;
(в) зоната на еврото; и
(г) всяка друга държава, до размера, необхо-
дим за целите на разрешено пътуване, включи-
телно пътуване по време на отпуск.
3. Членовете на силата, цивилният компо-
нент и зависимите лица могат да внасят валута
на Съединените щати и инструменти, деноми-
рани във валутата на Съединените щати, и да
изнасят всяка валута, с изключение на българ-
ската, и инструменти, деноминирани в такава
валута, при условие че този член или зависимо
лице е внесъл тази валута или инструменти или
ги е получил от военните власти на Съединени-
те щати, без да се нарушава българското зако-
нодателство.
4. Военните власти на Съединените щати в
сътрудничество с българските власти, пред-
приемат подходящи мерки за предотвратява-
не на злоупотреби с правата, предоставени по
този член, и за спазване на българското ва-
лутно законодателство дотолкова, доколкото
то се прилага спрямо лицата, предвидени в
това споразумение.
Член XXVI
Сигурност
1. Освен ако не е договорено друго между
страните и техните изпълнителни агенти, в
съответствие с член VII, параграф 11 от ССВС
на НАТО България предприема такива мерки,
каквито са необходими за осигуряване на адек-
ватна сигурност и защита на съоръженията и
обектите, в които са разположени силите на
Съединените щати. В изпълнение на тази отго-
ворност българските власти си сътрудничат
тясно с властите на Съединените щати за оси-
гуряване на адекватна сигурност.
2. В случаите, когато сигурността на силите
на Съединените щати, членове на силата или
на цивилния компонент или зависими лица е
застрашена, военните власти на Съединените
щати могат да предприемат подходящи мерки
за поддържането и възстановяването на реда и
дисциплината в съоръженията или обектите, в
които са разположени силите на Съединените
щати. Тези мерки се съгласуват със съответни-
те български власти.
3. Страните предприемат всички разумни
мерки, за да осигурят невредимостта и сигур-
ността на собствеността на силите на Съедине-
ните щати от конфискация или всяка друга
промяна в ползването от друга страна освен
Съединените щати без предварителното пис-
мено съгласие на Съединените щати.
4. Подробностите относно прилагането на
този член ще бъдат уредени в споразумение по
прилагането на това споразумение.
Член XXVII
Логистична поддръжка
1. България полага всички усилия в съответ-
ствие с вътрешните национални изисквания и
наличните възможности, за да осигурява на
силите на Съединените щати на територията
на Република България логистичната поддръж-
ка, изброена в анекс Б, при поискване от силите
на Съединените щати за извършването на дей-
ности по споразумението.
2. Силите на Съединените щати заплащат
разумна цена за логистичната поддръжка, коя-
то са поискали и получили. В тази връзка Бъл-
гария предоставя на силите на Съединените
щати статут не по-малко благоприятен от този